
Parlamentul României

Camera Deputaţilor
	COMISIA PENTRU TEHNOLOGIA INFORMAŢIEI ŞI COMUNICAŢIILOR
	COMISIA PENTRU ADMINISTRAŢIE PUBLICĂ, AMENAJAREA TERITORIULUI
ŞI ECHILIBRU ECOLOGIC

	
	18.06.2013
Nr.26/258


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind aprobarea Ordonanței de urgență a Guvernului nr.53/2013 pentru completarea art.14 din Ordonanța de urgență a Guvernului nr.22/2009 privind înființarea Autorității Naționale pentru Administrație și Reglementare în Comunicații, trimis Comisiei pentru tehnologia informaţiei şi comunicaţii şi Comisiei pentru administraţie publică, amenajarea teritoriului şi echilibru ecologic, pentru dezbatere şi avizare în fond, în procedură de urgenţă, cu adresa nr. PL.x 195 din 10 iunie 2013.

	VICEPREŞEDINTE,
	       PREŞEDINTE,



	VASILE GHIORGHE GLIGA

	 MARIN ALMĂJANU

R A P O R T    C O M U N
asupra proiectului de Lege privind aprobarea Ordonanței de urgență a Guvernului nr.53/2013 pentru completarea art.14 din Ordonanța de urgență a Guvernului nr.22/2009 privind înființarea Autorității Naționale pentru Administrație și Reglementare în Comunicații

În conformitate cu prevederile art.95 şi 115 alin. (3) din Regulamentul Camerei Deputaţilor, republicat, Comisia pentru tehnologia informaţiei şi comunicaţii şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere în fond, în procedură de urgenţă, prin adresa nr. PL.x 195 din 10 iunie 2013, cu proiectul de Lege privind aprobarea Ordonanței de urgență a Guvernului nr.53/2013 pentru completarea art.14 din Ordonanța de urgență a Guvernului nr.22/2009 privind înființarea Autorității Naționale pentru Administrație și Reglementare în Comunicații, transmis cu adresa nr. PL.x 195/10.06.2013, înregistrat cu nr.36/53/10.06.2013, respectiv 26/258/10.06.2013.
La întocmirea prezentului raport comun Comisiile au avut în vedere avizul favorabil al Consiliului Legislativ (nr.461/29.05.2013).
Camera Deputaţilor este primă Cameră sesizată, în conformitate cu dispoziţiile art.75 alin. (1) din Constituţia României, republicată şi ale art. 92    alin. (8) pct. 2 din Regulamentul Camerei Deputaţilor, republicat.
Iniţiativa legislativă are ca obiect de reglementare introducerea unui nou alineat la art. 14 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii, în scopul virării la bugetul de stat a excedentelor financiare înregistrate de respectiva Autoritate în exerciţiul financiar precedent.
Prin prezenta ordonanţă de urgenţă se propune ca în anul 2013 din disponibilităţile înregistrate de ANCOM, reprezentând excedent din anii anteriori, suma de 100.000 mii lei să se vireze la bugetul de stat, în contul de venituri al bugetului de stat – 36.01.05 „Vărsăminte  din veniturile şi/sau disponibilităţile instituţiilor publice” în termen de 15 zile de la data intrării în vigoare a prezentei ordonanţe de urgenţă. Sumele ce se vor vira la bugetul de stat asigură, pe perioada în care se înregistrează goluri temporare de casă, în anul 2013, completarea resurselor necesare pentru aplicarea măsurilor de protecţie socială vizând creşterea nivelului minim garantat şi a alocaţiei pentru susţinerea familiei acordată de la bugetul de stat pentru acoperirea cheltuielilor suplimentare determinate de creşterile prognozate de preţuri la energie electrică şi creşterea preţului la energie electrică şi gaze naturale.

În conformitate cu prevederile art. 61 şi 63 din Regulamentul Camerei Deputaţilor, republicat, comisiile sesizate au examinat proiectul de lege în şedinţe separate, în data de 18 iunie 2013.

Din numărul total de 17 membri ai Comisiei pentru tehnologia informaţiei şi comunicaţiilor au participat la dezbateri 10 deputaţi.
Din numărul total de 33 membri ai Comisiei pentru administraţie publică, amenajarea teritoriului şi echilibru ecologic au participat la dezbateri 30 deputaţi.
La dezbaterile celor două Comisii au participat în calitate de invitaţi, în conformitate cu prevederile art.54 şi 55 din Regulamentul Camerei Deputaţilor, republicat, din partea Ministerului pentru Societatea Informaţională, domnul Sorin Vicol, secretar de stat, din partea Autorităţii Naţionale pentru Administrare şi Reglementare în Comunicaţii, domnul Marius Săgeanu, director juridic, doamna Alina Şumudică, expert.

În urma dezbaterilor, membrii celor două Comisii au hotărât cu majoritate de voturi (1 abţinere) adoptarea proiectului de Lege privind aprobarea Ordonanței de urgență a Guvernului nr.53/2013 pentru completarea art.14 din Ordonanța de urgență a Guvernului nr.22/2009 privind înființarea Autorității Naționale pentru Administrație și Reglementare în Comunicații în forma iniţiatorului.
În raport cu obiectul şi conţinutul reglementării, iniţiativa legislativă face parte din categoria legilor organice.
	VICEPREŞEDINTE,
	PREŞEDINTE,



	VASILE GHIORGHE GLIGA

	MARIN ALMĂJANU


	SECRETAR,


	SECRETAR,

	SORIN AVRAM IACOBAN 
	ION MARCEL CIOLACU


Consilier parlamentar, Mihaela Astafei
Consultant parlamentar, Ana Maria Stănilă

